# Districte d'Armagh

El Districte d'Armagh es troba al comtat d'Armagh a Irlanda del Nord. Inclou la ciutat d'Armagh i la seva rodalia amb una població total de 59.340 habitants segons el cens de 2011. El 1995 va rebre oficialment l'estatut de ciutat. Armagh té una àmplia reputació com a centre administratiu, ja que hi ha la seu de diversos serveis oficials. El 1995 s'hi va establir l'Armagh Outreach Centre vinculat a la Universitat Queens de Belfast. Els caps de l'Església catòlica a Irlanda i de l'Església d'Irlanda resideixen a la seu de Patrici d'Irlanda. Hi ha una important arquitectura georgiana.
El districte té quatre àrees electorals: Armagh City, Cusher, Crossmore i The Orchard, amb 22 consellers elegits cada quatre anys pel sistema de representació proporcional. A les eleccions de 2011 foren elegits: 6 Partit Unionista de l'Ulster (UUP), 6 Sinn Féin, 5 Social Democratic and Labour Party (SDLP), 4 Partit Unionista Democràtic (DUP), i l'independent Paul Berry (ex-DUP). L'actual alcalde d'Armagh és Freda Donnelly (DUP). L'última elecció va tenir lloc el maig de 2009, però el 25 d'abril de 2008 Shaun Woodward, Secretari d'Estat per a Irlanda del Nord anuncià que les eleccions de districte previstes per a 2009 es posposaven fins a la introducció dels 11 nous consells en 2011. Aquestes reformes previstes foren abandonades en 2010, i les eleccions locals previstes van tenir lloc en 2011
Amb part del districte de Newry i Mourne forma part de la circumscripció de Newry & Armagh per a les seleccions al Parlament del Regne Unit i a l'Assemblea d'Irlanda del Nord.

## Lord Mayor

Lord Mayor és el títol que li fou atorgat a l'alcalde d'Armagh i cap del districte durant les Jubileu de diamant d'Elisabet II. Entre 1995 i 2012 el càrrec de Mayor of Armagh City and District Council ha estat ocupat per:
    1995 - 96: Jim Nicholson, Partit Unionista de l'Ulster
    1996 - 97: Jim Speers, Partit Unionista de l'Ulster
    1997 - 98: Pat Brannigan, Social Democratic and Labour Party
    1998 - 99: Robert Turner, Partit Unionista de l'Ulster
    1999 - 00: Tom Canavan, Social Democratic and Labour Party
    2000 - 01: Jimmy Clayton, Partit Unionista de l'Ulster
    2001 - 02: Sylvia McRoberts, Partit Unionista de l'Ulster
    2002 - 03: Anna Brolly, Social Democratic and Labour Party
    2003 - 04: Pat O'Rawe, Sinn Féin
    2004 - 05: Eric Speers, Partit Unionista de l'Ulster
    2005 - 06: John Campbell, Social Democratic and Labour Party
    2006 - 07: William Irwin, Partit Unionista Democràtic
    2007 - 08: Charles Rollston, Partit Unionista de l'Ulster
    2008 - 09: Noel Sheridan, Sinn Féin
    2009 - 10: Thomas O'Hanlon, Social Democratic and Labour Party
    2010 - 11: Jim Speers, Partit Unionista de l'Ulster
    2011 - 12: Freda Donnelly, Partit Unionista Democràtic
    2012 - present: Sharon Haughey, Social Democratic and Labour Party

## Referències

* ↑ Northern Ireland elections are postponed, BBC News, April 25, 2008, accessed April 27, 2008
* ↑ «The executive fails to agree a deal on council reform». BBC News, 15-06-2010 [Consulta: 8 juliol 2010].

## Enllaços externs

* Consell de la ciutat i districte d'Armagh Arxivat 2007-04-04 a Wayback Machine.
* Visiteu Armagh Arxivat 2005-02-11 a Wayback Machine.